મોરબીના લજાઈ ખાતે સોનમ ક્લોક લિમિટેડનો પ્લાન્ટ આવેલો છે, મોરબી ક્લોક ઉદ્યોગનું હબ હોવાથી રો મટીરિયલ સપ્લાયથી લઈને તમામ સાનુકૂળતા રહે છે. મોરબી નેશનલ હાઈવે ૮-એ સાથે કનેક્ટેડ હોવાથી મોરબી અન્ય શહેરો સાથે કનેકટ છે. મોરબીથી મુંદ્રાનું અંતર પણ ૨૦૦ કિલોમીટર જેવું છે જેને કારણે કલોકની નિકાસ અને પાર્ટ્સની આયાત પણ સાનુકૂળ રહે છે. હાલમાં કંપનીની વાર્ષિક ઉત્પાદન ક્ષમતા ૭૨ લાખ છે. કંપની ૨૦,૦૦૦થી વધુ પોઈન્ટ ઓફ સેલ્સ ધરાવે છે અને કંપનીનું વેચાણ સતત વધારી રહી છે. કંપની વ્યાપક કલોક રેન્જ ધરાવે છે તેને કારણે લગભગ તમામ ગ્રાહક વર્ગને તે આકર્ષે છે કંપનીએ ધડિંયાળને માત્ર સમય જોવાનું સાધન ન બનાવતા એક કળા તરીકે આગવી ઈમેજ ઊભી કરી છે.